
38                                           DR.31.10.2018                                                                                                                                            

 
Tuan Eddin Syazlee Shith: Tidak ada Tuan Yang di-Pertua. Jadi saya mohon izin 

untuk menyediakan jawapan bertulis untuk Yang Berhormat Jeli. 

Tuan Yang di-Pertua: Ya, sila. 

Tuan Eddin Syazlee Shith: Selanjutnya Tuan Yang di-Pertua, berkenaan soalan 
oleh Yang Berhormat Parit Sulong. Pun tidak ada nampaknya, tidak ada. 

Tuan Yang di-Pertua: Yang Berhormat Parit Sulong tak ada, jawapan bertulis. 

Tuan Eddin Syazlee Shith: Tak ada, jadi saya akan sediakan jawapan bertulis, 
insya-Allah. Saya teruskan dengan izin, Tuan Yang di-Pertua dengan soalan daripada Yang 
Berhormat Batu Kawan, Yang Berhormat Taiping, Yang Berhormat Bachok dan Yang 
Berhormat Kota Melaka berhubung isu yang berkaitan dengan penyalahgunaan media sosial.  

Untuk makluman Yang Berhormat Bachok, pihak kementerian melalui Suruhanjaya 
Komunikasi dan Multimedia Malaysia sentiasa mengambil langkah terbaik di dalam menjamin 
kebebasan media di dalam negara. Walau bagaimanapun, kebebasan media tersebut 
perlulah digunakan dengan mengambil kira kepelbagaian budaya dan kepelbagaian agama 
yang mencorakkan masyarakat Malaysia termasuklah daripada aspek kebebasan bersuara. 
Kebebasan rakyat Malaysia untuk bersuara telah dijamin di dalam Perlembagaan di bawah 
fasal 1(a) Perkara 10 Perlembagaan Persekutuan. Bagaimanapun, di bawah fasal 2 perkara 
yang sama memberikan Parlimen kuasa untuk mengenakan had-had yang wajar ke atas 
kebebasan bersuara demi melindungi keselamatan dan kepentingan negara.  

Secara prinsipnya, kesalahan yang berlaku di dunia nyata juga adalah menjadi 
kesalahan di alam maya. Sekiranya sesuatu tidak boleh disebarkan di media massa termasuk 
media penyiaran dan media cetak, ia juga tidak boleh disebarkan di laman sosial. Prinsip ini 
turut diamalkan oleh pihak berkuasa United Kingdom di mana tindakan secara serius boleh 
dikenakan kepada pelaku jenayah mana-mana platform media massa ataupun media sosial.  

Bagi golongan tertentu yang membuat tohmahan dan fitnah dan mewujudkan 
kebencian kepada para pemimpin negara dan kerajaan adalah ditekankan di sini bahawa 
tindakan dalam menangani isu ini adalah strictly dengan izin Tuan Yang di-Pertua, 
berlandaskan kepada peruntukan undang-undang yang sedia ada. Walau bagaimanapun, 
turut ditegaskan bahawa… 

Datuk Seri Haji Ahmad bin Haji Maslan [Pontian]: Mohon pencelahan. 

Tuan Eddin Syazlee Shith: Ya, sila. Silakan. 

Datuk Seri Haji Ahmad bin Haji Maslan [Pontian]: Tadi disebut oleh Timbalan 
Menteri mengenai peruntukan undang-undang yang sedia ada. Kita tahu bahawa Akta 
Antiberita Tidak Benar ini diluluskan di Dewan Rakyat untuk dimansuhkan tetapi ditolak oleh 
Dewan Negara. Apakah langkah selanjutnya oleh Kerajaan PH untuk sama ada 
mengekalkan Akta Antiberita Tidak Benar itu ataupun akan masuk semula ke Dewan ini dan 
Dewan Negara untuk memansuhkannya? Terima kasih. 

Tuan Eddin Syazlee Shith: Berkenaan Akta Antiberita Tidak Benar tadi, itu adalah 
bukan di dalam bidang saya untuk menjawabnya tetapi cukup untuk saya beritahu kepada 
Yang Berhormat Pontian bahawa sekalipun akta tersebut tidak diguna pakai, kita mempunyai 
semua peruntukan undang-undang yang cukup seperi Akta Fitnah 1957, Akta Hasutan dan 
Kanun Keseksaan. Ini sudah memadai untuk kita menangani masalah ataupun isu-isu yang 
berkaitan dengan perkara-perkara berita palsu dan sebagainya, Yang Berhormat.  

Izinkan saya teruskan, Tuan Yang di-Pertua. Walau bagaimanapun, turut 
ditegaskan bahawa kementerian ini tidak menjalankan pemantauan yang bersifat massa 
ataupun mass surveillance bagi memantau salah laku di internet dan media sosial selaras 
dengan pendirian kerajaan di dalam melindungi hak kebebasan serta hak dan privasi rakyat 
Malaysia.  

Manakala bagi kes berkaitan jenayah ataupun penipuan yang dijalankan secara di 
atas talian atau lebih dikenali dengan nama Macau Scam sebagaimana yang dibangkitkan 
oleh Yang Berhormat Taiping, saya percaya ada dalam Dewan. Isu-isu ini adalah tertakluk di 
bawah seksyen 420 Kanun Keseksaan yang mana diletakkan di bawah bidang kuasa pihak 
Polis Diraja Malaysia ataupun PDRM. Kerajaan melalui SKMM sentiasa memberikan 
kerjasama dengan pihak PDRM dan pihak KPDNHEP bagi menangani isu-isu berkaitan 
dengan penipuan di dalam talian. 



Tuan Eddin Syazlee Shith: Tidak ada Tuan Yang di-Pertua. Jadi saya mohon izin. untuk menyediakan jawapan bertulis untuk Yang Berhormat Jeli. Tuan Yang di-Pertua: Ya, sila. Tuan Eddin Syazlee Shith: Selanjutnya Tuan Yang di-Pertua, berkenaan soalan oleh Yang Berhormat Parit Sulong. Pun tidak ada nampaknya, tidak ada. Tuan Yang di-Pertua: Yang Berhormat Parit Sulong tak ada, jawapan bertulis. Tuan Eddin Syazlee Shith: Tak ada, jadi saya akan sediakan jawapan bertulis, insya-Allah. Saya teruskan dengan izin, Tuan Yang di-Pertua dengan soalan daripada Yang Berhormat Batu Kawan, Yang Berhormat Taiping, Yang Berhormat Bachok dan Yang Berhormat Kota Melaka berhubung isu yang berkaitan dengan penyalahgunaan media sosial. Untuk makluman Yang Berhormat Bachok, pihak kementerian melalui Suruhanjaya Komunikasi dan Multimedia Malaysia sentiasa mengambil langkah terbaik di dalam menjamin kebebasan media di dalam negara. Walau bagaimanapun, kebebasan media tersebut perlulah digunakan dengan mengambil kira kepelbagaian budaya dan kepelbagaian agama yang mencorakkan masyarakat Malaysia termasuklah daripada aspek kebebasan bersuara. Kebebasan rakyat Malaysia untuk bersuara telah dijamin di dalam Perlembagaan di bawah fasal 1(a) Perkara 10 Perlembagaan Persekutuan. Bagaimanapun, di bawah fasal 2 perkara yang sama memberikan Parlimen kuasa untuk mengenakan had-had yang wajar ke atas kebebasan bersuara demi melindungi keselamatan dan kepentingan negara. Secara prinsipnya, kesalahan yang berlaku di dunia nyata juga adalah menjadi kesalahan di alam maya. Sekiranya sesuatu tidak boleh disebarkan di media massa termasuk media penyiaran dan media cetak, ia juga tidak boleh disebarkan di laman sosial. Prinsip ini turut diamalkan oleh pihak berkuasa United Kingdom di mana tindakan secara serius boleh dikenakan kepada pelaku jenayah mana-mana platform media massa ataupun media sosial. Bagi golongan tertentu yang membuat tohmahan dan fitnah dan mewujudkan kebencian kepada para pemimpin negara dan kerajaan adalah ditekankan di sini bahawa tindakan dalam menangani isu ini adalah strictly dengan izin Tuan Yang di-Pertua, berlandaskan kepada peruntukan undang-undang yang sedia ada. Walau bagaimanapun, turut ditegaskan bahawa... Datuk Seri Haji Ahmad bin Haji Maslan [Pontian]: Mohon pencelahan. Tuan Eddin Syazlee Shith: Ya, sila. Silakan. Datuk Seri Haji Ahmad bin Haji Maslan [Pontian]: Tadi disebut oleh Timbalan Menteri mengenai peruntukan undang-undang yang sedia ada. Kita tahu bahawa Akta Antiberita Tidak Benar ini diluluskan di Dewan Rakyat untuk dimansuhkan tetapi ditolak oleh Dewan Negara. Apakah langkah selanjutnya oleh Kerajaan PH untuk sama ada mengekalkan Akta Antiberita Tidak Benar itu ataupun akan masuk semula ke Dewan ini dan Dewan Negara untuk memansuhkannya? Terima kasih. Tuan Eddin Syazlee Shith: Berkenaan Akta Antiberita Tidak Benar tadi, itu adalah bukan di dalam bidang saya untuk menjawabnya tetapi cukup untuk saya beritahu kepada Yang Berhormat Pontian bahawa sekalipun akta tersebut tidak diguna pakai, kita mempunyai semua peruntukan undang-undang yang cukup seperi Akta Fitnah 1957, Akta Hasutan dan Kanun Keseksaan. Ini sudah memadai untuk kita menangani masalah ataupun isu-isu yang berkaitan dengan perkara-perkara berita palsu dan sebagainya, Yang Berhormat. Izinkan saya teruskan, Tuan Yang di-Pertua. Walau bagaimanapun, turut ditegaskan bahawa kementerian ini tidak menjalankan pemantauan yang bersifat massa ataupun mass surveillance bagi memantau salah laku di internet dan media sosial selaras dengan pendirian kerajaan di dalam melindungi hak kebebasan serta hak dan privasi rakyat Malaysia. Manakala bagi kes berkaitan jenayah ataupun penipuan yang dijalankan secara di atas talian atau lebih dikenali dengan nama Macau Scam sebagaimana yang dibangkitkan oleh Yang Berhormat Taiping, saya percaya ada dalam Dewan. Isu-isu ini adalah tertakluk di bawah seksyen 420 Kanun Keseksaan yang mana diletakkan di bawah bidang kuasa pihak Polis Diraja Malaysia ataupun PDRM. Kerajaan melalui SKMM sentiasa memberikan kerjasama dengan pihak PDRM dan pihak KPDNHEP bagi menangani isu-isu berkaitan dengan penipuan di dalam talian.